臺人以其弟襲為護理。經嗣位，聞襲將為東都之主，乃率陳永華、馮錫範等東征，誅黃昭，囚襲於廈門。經襲延平王位，命陳永華為諮議參軍。永華字復甫，幼寄漳州府龍溪縣，為龍溪生員。清軍陷同安，永華父鼎自戕，乃投成功。嘗析天下大勢，成功奇之，曰：「復甫乃今之臥龍也。」聘為世子師，永華由是從經麾下。十七年，經返廈門，鄭泰初私通黃昭，遂見疑於經；永華計議經佯歸台灣，刻金廈總制官印，誘泰至思明，乃囚之。